Með uppskriftina til að stoppa Liverpool „ Ég held það , “ svaraði knattspyrnustjórinn Rafael Benítez um hvort Liverpool myndi loksins vinna enska meistaratitilinn eftir 30 ára bið í vor . Benítez var sérfræðingur á Sky Sports yfir leik West Ham og Arsenal og fór yfir víðan völl , m.a Liverpool , sem hann gerði að Evrópumeistara árið 2005 . „ Þeir eru að gera virkilega vel og eru stöðugir . Ég sé þetta lið varla tapa leik og hvað þá mörgum í röð . Þeir hafa keypt réttu leikmennina undanfarin ár og í réttu stöðurnar og það er mikið jafnvægi í liðinu . Þeir eru með góðan markmenn , góða varnarmenn , bakverði sem elska að sækja og hraða og hæfileikaríka sóknarmenn . Miðjumennirnir pressa endalaust og það er erfitt að sækja hratt á þá . Við reyndum að beita skyndisóknum gegn þeim þegar ég var hjá Newcastle , en við náðum því ekki . Þeir voru of hraðir , “ sagði Benítez . Hann var svo spurður um uppskriftina að því að stoppa lærisveina Jürgen Klopp . „ Það er stundum pláss fyrir aftan bakverðina þeirra og það verður að sækja á þá . Þeir pressa svo mikið að fyrsta sendingin verður að vera einföld til að losa pressuna . Eftir það verður að setja boltann fyrir aftan bakverðina . Ef það tekst getur þú skapað færi á móti þeim , “ sagði Benítez .